el en el el en en el el el el el el el el el el en fr el en el el el el en ca el el el el el el el el el el el el el el el el en el el el el el el el el el es en es el es el es en el el el el el el el el el el el el el el el el el el el el el el en en fr en el
Πώς κινούνται οι τιμές ακινήτων στις τουριστικές περιοχές – Μύκονος Ειδήσεις | Μύκονος Ενημέρωση | Νέα Μυκόνου | Xplore Mykonos News
Ιδιαίτερα αυξημένη παρουσιάζεται τόσο η διεθνής όσο και η εγχώρια ζήτηση για την αγορά κατοικιών στις δημοφιλείς τουριστικές περιοχές της Ελλάδας, καθώς σε κάποιες περιπτώσεις τα αιτήματα ενδιαφέροντος για αγορές κατοικιών είναι υπερδιπλάσια σε σχέση με προηγούμενα έτη.
Αυτό προκύπτει από τα πρόσφατα στοιχεία της Spitogatos για το πρώτο τετράμηνο του έτους με βάση τον δείκτη τιμών της Spitogatos (SPI), που καταγράφει τη χρονική εξέλιξη των τιμών στην εγχώρια αγορά ακινήτων.
Όσον αφορά την Κρήτη, και το πρώτο τετράμηνο του 2022, οι περιφέρειες Χανίων και Λασιθίου τοποθετούνται υψηλότερα ως προς τη μέση ζητούμενη τιμή πώλησης κατοικιών, ενώ η Περιφέρεια Ηρακλείου αναδεικνύεται οικονομικότερη σε σχέση με τις υπόλοιπες τρεις περιφέρειες της μεγαλονήσου.
Δημοφιλή νησιά σε Αιγαίο και Ιόνιο Πέλαγος
Εξετάζοντας μερικά από τα πιο δημοφιλή νησιά της Ελλάδας, τόσο στο Αιγαίο όσο και στο Ιόνιο Πέλαγος, παρατηρείται πως η εξέλιξη της μέσης ζητούμενης τιμής πώλησης έχει διαμορφώσει νέες δυναμικές στον χάρτη (2021) σε σχέση με τα προηγούμενα έτη (2018-2020).
Πάρος & Νάξος: Το 2021 η μέση ζητούμενη τιμή πώλησης κατοικίας κινήθηκε περίπου στα ίδια επίπεδα (Πάρος: 2.895 €/τ.μ., Νάξος: 2.698 €/τ.μ.) σε σχέση με προηγούμενα έτη (2018, 2019). Η σταδιακή άνοδος των τιμών σε Πάρο και Νάξο δεν φαίνεται να επηρεάστηκε το διάστημα 2020-2021, κατά το οποίο η μέση ζητούμενη τιμή πώλησης κατοικίας αυξήθηκε 14,3% (Πάρος) και 13,0% (Νάξος) αντίστοιχα.
Ρόδος: Για το κοινό που ενδιαφέρεται να επενδύσει στην αγορά κατοικίας, η Ρόδος αποτελεί διαχρονικά (2018-2021) την οικονομικότερη περιοχή σε σχέση με τα υπόλοιπα νησιά του Νοτίου Αιγαίου που εξετάσθηκαν (Νάξος, Πάρος, Σαντορίνη, Μύκονος). Σημειώνεται ότι η μέση ζητούμενη τιμή πώλησης κατοικίας στη Ρόδο το 2021 ήταν 1.400 €/τ.μ.
Σαντορίνη vs Μύκονος: Πρόκειται για δύο από τα πιο δημοφιλή νησιά του κόσμου. Θα ήταν εύλογο η μέση ζητούμενη τιμή πώλησης κατοικιών τους να βρίσκεται στο ίδιο επίπεδο, γεγονός που δεν αποτυπώνουν τα στοιχεία. Χαρακτηριστικά, το 2021 η μέση ζητούμενη τιμή πώλησης κατοικιών στη Μύκονο είχε διαμορφωθεί στα 5.364 ευρώ/τ.μ., ενώ στη Σαντορίνη αντίστοιχα στα 3.382 ευρώ/τ.μ.
Εστιάζοντας στην τυπολογία των ακινήτων, παρατηρείται πως στη Μύκονο αρκετές αγγελίες ανά έτος, από το 2018 έως και το 2021, αφορούσαν πώληση βιλών, με το αντίστοιχο ποσοστό στη Σαντορίνη να παρουσιάζεται χαμηλότερο.
Έτσι, σε μια ανασκόπηση των πιο πρόσφατων στοιχείων σε επίπεδο έτους, βλέπουμε ότι το μερίδιο προσφοράς βιλών προς πώληση στη Μύκονο και στη Σαντορίνη το 2021 ήταν 29% και 8% αντίστοιχα. Σημειώνεται ότι η βίλα αποτελεί το είδος κατοικίας με την υψηλότερη ζητούμενη τιμή το 2021 η μέση ζητούμενη τιμή πώλησης βίλας στη Μύκονο είχε διαμορφωθεί στα 6.538 ευρώ/τ.μ. και στη Σαντορίνη στα 6.081 ευρώ/τ.μ.
Ο συγκεκριμένος παράγοντας φαίνεται να έπαιξε καθοριστικό ρόλο για την παραπάνω διαφορά, εφόσον λάβουμε υπόψη ότι –εξαιρώντας τις βίλες, που αποτελούν τον τύπο κατοικίας με την υψηλότερη τιμή– η μέση ζητούμενη τιμή για το ίδιο έτος για τους υπόλοιπους τύπους κατοικίας είχε διαμορφωθεί στα 5.000 ευρώ/τ.μ. για τη Μύκονο και στα 3.172 ευρώ/τ.μ. για τη Σαντορίνη, με την πρώτη να κινείται και πάλι σε υψηλότερα επίπεδα τιμών, με μικρότερη ωστόσο διαφορά.
Κέρκυρα & Ζάκυνθος: Όσον αφορά το Ιόνιο Πέλαγος, η Κέρκυρα και η Ζάκυνθος κινούνται περίπου στα ίδια επίπεδα ως προς τη μέση ζητούμενη τιμή πώλησης κατοικιών, συγκριτικά με τις υπόλοιπες περιπτώσεις που εξετάσθηκαν. Αξίζει να σημειωθεί η ανοδική πορεία της μέσης τιμής πώλησης κατοικίας στην Ζάκυνθο, με μεταβολή +6,3% το 2021 σε σχέση με το 2020, εν καιρώ πανδημίας.
Νησιά σε σχέση με δημοφιλείς τουριστικούς προορισμούς της Ηπειρωτικής Ελλάδας. Η περίπτωση της Κρήτης
Όπως αναφέρθηκε και παραπάνω, από τις περιπτώσεις που εξετάσθηκαν διαπιστώνεται ότι η υψηλότερη ζητούμενη τιμή πώλησης κατοικιών εντοπίζεται σε νησιά των Κυκλάδων όπως η Σαντορίνη, η Μύκονος και η Πάρος.
Στον χάρτη των μεταβολών το διάστημα 2020-2021, ξεχωρίζουν η Νάξος, η Πάρος, η Ρόδος και η Ζάκυνθος με αύξηση της μέσης ζητούμενης τιμής πώλησης κατοικίας κατά 13.0%, 14.3%, 8,4% και 6,3% αντίστοιχα.
Η Κρήτη αποτελεί διαχρονικά μία ξεχωριστή περίπτωση, δεδομένης της έκτασης καθώς και της δημοφιλίας της σε επίπεδο τουρισμού. Όσον αφορά τη μέση ζητούμενη τιμή πώλησης κατοικίας –ανά έτος, από το 2018 έως και το 2021– υψηλότερη τιμή εντοπίζεται στις περιφέρειες Χανίων και Λασιθίου.
Η πανδημία δεν φαίνεται να ανέκοψε την ανοδική πορεία των τιμών στην Περιφέρεια Ηρακλείου με αύξηση της μέσης ζητούμενης τιμής πώλησης κατοικίας κατά 2,6% και στην Περιφέρεια Χανίων με αύξηση κατά 3,9% αντίστοιχα.
Από την άλλη, το 2019 και μετά καταγράφεται σταδιακή πτώση της μέσης ζητούμενης τιμής πώλησης κατοικίας στην Περιφέρεια Λασιθίου με μεταβολή -2,2% το διάστημα 2019-2020 και -2,4% το διάστημα 2020-2021.
Η ζητούμενη τιμή πώλησης κατοικίας στην Περιφέρεια Ρεθύμνου ακολουθεί ανοδική πορεία, η οποία δεδομένης της μεταβολής 2018-2019 και 2019-2020, δείχνει να ανακόπηκε το διάστημα 2020-2021.
Ακολουθήστε μας στα social media του XploreMykonosNews.gr
Κάντε εγγραφή και στο κανάλι μας στο YouTube
Ακολουθήστε μας και στο Νο1 lifestyle & travelling περιοδικό της Μυκόνου XploreMykonosMagazine.com
“Εμείς οι Έλληνες” από την Θεατρική Ομάδα Μυκόνου
Κυκλάδες: Η αποθέωση της απλότητας (part 1)
Κυκλάδες: Νέο ταχύπλοο στα ενδοκυκλαδικά δρομολόγια
Κοπανιστή Μυκόνου: το τυρί που θα έπρεπε να ’χει τη φήμη του ροκφόρ
Κίνδυνος… «θάνατος» στο γήπεδο μπάσκετ στην Λάκκα – Πλήρης Αδιαφορία του Δήμου (Φωτό)
Πατήστε για κοινοποίηση στο Facebook(Ανοίγει σε νέο παράθυρο)
Κλικ για κοινοποίηση στο Twitter(Ανοίγει σε νέο παράθυρο)
Πατήστε για να μοιραστείτε στο WhatsApp(Ανοίγει σε νέο παράθυρο)
Κλικ για κοινοποίηση στο LinkedIn(Ανοίγει σε νέο παράθυρο)
Κλικ για κοινοποίηση στο Pinterest(Ανοίγει σε νέο παράθυρο)
Πατήστε για να μοιραστείτε στο Telegram(Ανοίγει σε νέο παράθυρο)
Κλικ για κοινοποίηση στο Reddit(Ανοίγει σε νέο παράθυρο)
Tags: NEWS CYCLADES, NEWS GREECE, NEWS MYKONOS, XPLOREMYKONOSNEWS.GR, ΑΚΙΝΗΤΑ, ΕΙΔΗΣΕΙΣ, ΕΙΔΗΣΕΙΣ ΕΛΛΑΔΑ, ΕΙΔΗΣΕΙΣ ΜΥΚΟΝΟΣ, ΕΙΔΗΣΕΙΣ ΜΥΚΟΝΟΥ, ΕΝΗΜΕΡΩΣΗ ΕΛΛΑΔΑ, ΕΝΗΜΕΡΩΣΗ ΚΥΚΛΑΔΕΣ, ΕΝΗΜΕΡΩΣΗ ΜΥΚΟΝΟΣ, ΚΥΚΛΑΔΕΣ ΕΙΔΗΣΕΙΣ, ΚΥΚΛΑΔΕΣ ΕΝΗΜΕΡΩΣΗ, ΚΥΚΛΑΔΕΣ ΝΕΑ, ΜΥΚΟΝΟΣ ΕΙΔΗΣΕΙΣ, ΜΥΚΟΝΟΣ ΕΝΗΜΕΡΩΣΗ, ΝΕΑ ΜΥΚΟΝΟΥ, ΤΙΜΕΣ, ΤΟΥΡΙΣΜΟΣ, ΤΟΥΡΙΣΤΙΚΕΣ ΠΕΡΙΟΧΕΣ
Το «καυτό» μπικίνι της Ιωάννας Τούνη που τράβηξε τα βλέμματα στη Μύκονο
Μύκονος: Συνελήφθη 64χρονος που πάτησε με το αυτοκίνητο του γατάκι μπροστά στα μάτια της ιδιοκτήτριας του